SAMCO กำไรปี 65 โตกว่าเท่าตัว แจกปันผล 0.10 บ. ขึ้น XD 27 เม.ย.นี้
SAMCO รายได้ขายอสังหาฯ-อาหารและเบเกอรี่เพิ่ม ดันกำไรปี 65 โต 167.17% แตะ 112.60 ล้านบาท
SAMCO กวาดกำไรปี 65 โต 167% พร้อมแจกปันผล 0.10 บ. ขึ้นเครื่องหมาย XD 27 เม.ย.นี้
21 ก.พ. 2566

บริษัท สัมมากร จำกัด (มหาชน) หรือ SAMCO รายงานผลการดำเนินงานงวดปี 65 สิ้นสุดวันที่ 31 ธ.ค.2565 ดังนี้

บริษัทฯ รายงานผลประกอบการปี 65 มีกำไรสุทธิ 112.60 ล้านบาท เพิ่มขึ้น 167.17% จากปี 64 มีกำไรสุทธิ 42.15 ล้านบาท เป็นผลมาจากรายได้รวมอยู่ที่ 2,404.19 ล้านบาท เพิ่มขึ้น 66.77% จากปีก่อนมีรายได้ 1,441.58 ล้านบาท เนื่องมาจากรายได้จากการขายธุรกิจอสังหาริมทรัพย์และธุรกิจขายอาหารและเบเกอรี่เพิ่มขึ้น
นอกจากนั้นที่ประชุมคณะกรรมการบริษัทฯ เมื่อวันที่ 21 ก.พ.66 มีมติอนุมัติจ่ายปันผลจากงวดดำเนินงานวันที่ 1 ก.ค.65 ถึงวันที่ 31 ธ.ค.65 เป็นเงินสดในอัตรา 0.10 บาท/หุ้น กำหนดขึ้นเครื่องหมาย XD วันที่ 27 เม.ย.66 กำหนดจ่ายเงินปันผลให้ผู้ถือหุ้น 17 พ.ค.66